François Toussaint l'Ouverture
Toussaint L'Ouverture
**François-Dominique Toussaint L'Ouverture** (født 20. mai 1743 i Cap-Haïtien, død 7. april 1803 på Fort de Joux i La Cluse-et-Mijoux i Frankrike) var den mest sentrale lederen av revolusjonen på Saint-Domingue (dagens Haiti) i 1791. Sammen med Jean-Jacques Dessalines blir han sett på som en av grunnleggerne av Haiti.

Liv og virke
------------

### Bakgrunn

Han ble født som slave på en plantasje som var eid av greven av Bréda, hvis etternavn han også tok. Han levde under relativt humane forhold frem til sin frigivelse i 1776 og hadde gjort seg et navn som rytter og botaniker da den franske revolusjons effekter nådde Haiti. Revolusjonens leder, inspirert av Jean-Jacques Rousseau, erklærte at alle menn var fri, men ble tvunget til å bibeholde slaveriet etter påtrykk fra slaveeierne. Dette førte i 1791 til omfattende slaveopprør på Haiti, som da var en fransk koloni under namnet Saint-Domingue.

### Frigjøringsanfører

I 1793 allierte l'Ouverture seg med Spania, som holdt den østlige delen av øya Hispaniola som Haiti ligger på (nå Den dominikanske republikk). Spania var da i krig med Frankrike, i en del av den franske revolusjonskrig. Senere samme år invaderte også Storbritannia Saint-Domingue og besatte kystene.

Den 4. februar 1794 ratifiserte det jakobinerdominerte nasjonalkonventet et tilbud om frigivning for alle slaver som var lojale mot revolusjonen. Tilbudet var blitt fremlagt av republikkens utsendte Léger-Félicité Sonthonax 29. august 1793. Dette førte til at l'Ouverture tok med seg sine styrker til den franske revolusjonære armé, der han ble brigadegeneral. Han beseiret Storbritannia og Spania i flere slag, og ble i praksis Saint-Domingues leder. Han erklærte seg imidlertid lojal mot den franske første republikk. I 1801, da han også hadde erobret den spanske delen av Hispaniola, utropte han en konstitusjon for et autonomt Haiti.

### Kapitulasjon og død

Da Napoléon Bonaparte ble Frankrikes leder begynte han å strebe etter å gjeninnføre slaveriet i Saint-Domingue. I mai 1802 kapitulerte l'Ouverture til Napoléons styrker (ledet av Charles Victor Emmanuel Leclerc, Napoléons svoger) på vilkår at han fikk beholde sin frihet og at hans styrker skulle blir innlemmet i den franske armé. Leclerc brøt imidlertid sitt løfte og tok l'Ouverture til fange en måned senere. L'Ouverture ble ført til Frankrike, der han omkom på grunn av kulde, sult og vanstell ti måneder senere på festningen Fort de Joux i Jurafjellene i 1803.

Senere hendelser
----------------

Mange år senere under Napoléons eksil på Saint Helena ble han spurt han om det overgrep som l'Ouverture ble utsatt for. Han skal ha svart «Hva skulle døden for en elendig neger bety for meg?» 

L'Ouvertures død innebar imidlertid ikke slutten for frigjøringskampen. Den 1. januar 1804 utropte Jean-Jacques Dessalines den nye staten Haitis selvstendighet. Samtidig solgte Napoleon andre besittelser i Amerika.

Referanser
----------

1. 1 2   Brockhaus Enzyklopädie, oppført som François Dominique Toussaint Louverture, Brockhaus Online-Enzyklopädie-id toussaint-louverture-francois-dominique, besøkt 9. oktober 2017[Hentet fra Wikidata]
2. 1 2   Find a Grave, oppført som Francois Dominique Toussaint L'Ouverture, Find a Grave 21625, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6mh78xn, besøkt 9. oktober 2017[Hentet fra Wikidata]
4. ↑   Gemeinsame Normdatei, GND-ID 118574612, besøkt 12. august 2015[Hentet fra Wikidata]
5. ↑   toussaintlouverturehs.org, besøkt 17. september 2015, «Francois Dominique Toussaint was born on May 20th 1746 au Haut du Cap on the Habitation of the Comte de Noé from Gaou Guinou, his father and Pauline, his mother.»[Hentet fra Wikidata]
6. ↑   LIBRIS, libris.kb.se, utgitt 2. oktober 2012, besøkt 24. august 2018[Hentet fra Wikidata]

Eksterne lenker
---------------

* *Égalité for All. Toussaint Louverture and the Haitian Revolution*, dokumentar fra PBS

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BNE
 |